கேள்வி: கோவிந்தன் லட்சுமணன் - சொந்த வாழ்க்கை குறித்து விரிவாக சொல்லுங்கள்.
பதில்: தனது ஆறு வயதில் தந்தையை ஒரு விபத்தில் இழந்த இவர், பக்கத்து வீட்டுக்காரரான எஸ். உலோகநான் என்பவரால் தத்தெடுக்கப்பட்டார். இவரின் தாயார் ஜெயலட்சுமி சிறு விவசாயி. உலோகநாதனின் மகள் சூரியாவுடன் இவரது 16 வது வயதில் தமிழ்நாட்டின் புதுக்கோட்டை நகருக்கு அருகிலுள்ள கவிநாடு கிராமத்தில் உள்ள இளைஞர் விளையாட்டுக் கழகத்தில் நீண்ட தூர ஓட்டப் பயிற்சியைத் தொடங்கினார்.
கேள்வி: கோவிந்தன் லட்சுமணன் - சாதனை குறித்து விரிவாக சொல்லுங்கள்.
பதில்: * சீனாவின் ஊகானில் 2015இல் நடைபெற்ற ஆசிய உள்ளரங்கு தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 5000 மீட்டர் ஓட்டப் போட்டியில் 13:36.62. நேரத்தில் ஓடி வெண்கலம் வென்றார். * சீனாவின் ஊகானில் 2015இல் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 10000மீட்டர் ஓட்டப் போட்டியில் 29:42.81 நேரத்தில் ஓடி வெள்ளிப் பதக்கம் வென்றார். * இந்தியாவின் புவனேசுவரம் 2017இல் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 5000மீட்டர் ஓட்டப் போட்டியில் 14:54.48, நேரத்தில் ஓடி தங்கம் வென்றார். * துருக்மெனிஸ்தான் நாட்டில் 2017 நடைபெற்ற 5வது ஆசிய உள்ளரங்கு விளையாட்டுப் போட்டியில் இந்தியா சார்பாக கலந்து கொண்டு ஆண்களுக்கான 3,000 மீ ஓட்டப்பந்தயத்தில் 08:02.30 நேரத்தில் ஓடி தங்கம் வென்றார்.